text: কেলি অ্যান পার্সন্স (জন্ম: ২৩ নভেম্বর ১৯৭৯), পেশাগতভাবে কেলি ব্রুক নামে পরিচিত, তিনি একজন ইংরেজি মডেল, অভিনেত্রী, মিডিয়া ব্যক্তিত্ব এবং লেখিকা। তিনি যুক্তরাজ্যে তার মডেলিং কাজের জন্য এবং আমেরিকাতে এনবিসি সিটকম ওয়ান বিগ হ্যাপি (২০১৫)-তে তার ভূমিকার জন্য পরিচিত। ব্রুক বিভিন্ন ব্রিটিশ টেলিভিশন অনুষ্ঠানে কাজ করেছেন, যার মধ্যে রয়েছে স্ট্রিক্টলি কাম ডান্সিং (২০০৭), ব্রিটেনে'স গট ট্যালেন্ট (২০০৯), সেলিব্রিটি জুস (২০১২-২০১৩), ইট'স নট মি, ইটস ইউ (২০১৬), লুজ উইমেন (২০১৮) এবং দ্য গ্রেট ব্রিটিশ বেক অফ (২০২০)।
  
  ব্রুককে যৌন প্রতীক এবং স্টাইল আইকন হিসাবে বিবেচনা করা হয়। তিনি ২০০৫ এবং ২০১৫ সালে এফএইচএম-এর সালে সেক্সিয়েস্ট উইমেন ইন দ্য ওয়ার্ল্ড এর খেতাব জিতেছিলেন। কেলি ব্রুক অভিনীত উল্লেখযোগ্য চলচ্চিত্রগুলির মাঝে রয়েছে- অ্যাবসোলন (২০০৩), ফিশটেলস (২০০৭), পিরানহা থ্র্রিডি (২০১০), কিথ লেমন: দ্য ফিল্ম (২০১২) এবং টেকিং স্টক (২০১৫)।
  
  প্রাথমিক জীবন 
  ব্রুক কেলি অ্যান পার্সন্স হিসাবে ইংল্যান্ডের কেন্টে জন্মগ্রহণ করেছিলেন এবং সেখানেই বেড়ে উঠেছিলেন, তার বাবা সান্দ্রা কেলি পেশায় একজন রাঁধুনি ছিলেন এবং মা কেনেথ পার্সন্স একজন ভাস্কর ছিলেন। ড্যামিয়েন নামে তার এক ছোট ভাই এবং সাশা নামে একজন বড় সৎ-বোন রয়েছে। ব্রুক রচেস্টারের ওয়ারেন উডের টমাস অ্যাভেলিং স্কুলে অধ্যয়ন করেছিলেন। ১৯৯৬ সালে ১৭ বছর বয়সে তিনি "ফিস্ট অফ ফান" এর দ্বিতীয় সিরিজে হাজির হয়েছিলেন। তিনি ১৬ বছর বয়সে পেশাদার মডেল হওয়ার আগে এই সময়ে লন্ডনের ইটালিয়া কন্টি একাডেমি অব থিয়েটার আর্টস-এ ৩ বছর অধ্যয়ন করেছিলেন।
  
  ব্যক্তিগত জীবন 
  ২০০৪ সালে বাহামাসের ইলেউথেরায় থ্রিলার সারভাইভাল আইল্যান্ড-এর চিত্রগ্রহণের সময় ব্রুকের সাথে আমেরিকান অভিনেতা বিলি জেনের সাক্ষাৎ হয়েছিল। ব্রুক এবং জেন ২০০৮-এর মাঝামাঝি সময়ে বিবাহ বন্ধনে আবদ্ধ হতে চেয়েছিলেন এবং কেন্টে একটি বাড়ি কিনেছিলেন, কিন্তু ব্রুক ২০০৭ সালের নভেম্বরে তার বাবার মৃত্যুর পরে বিবাহ স্থগিত করেছিলেন। এই দম্পতি ২০০৮ সালের এপ্রিলে তাদের সম্পর্ক শেষ করেছিল।
  
  ব্রুক রাগবি খেলোয়াড় থম ইভান্সের সাথেও এক আবেগপ্রবণ সম্পর্কে জড়িত ছিলেন। ১৬ মার্চ, ২০১১-এ ব্রুক তার টুইটার অ্যাকাউন্টের মাধ্যমে ঘোষণা করেছিলেন যে, তিনি গর্ভবতী ও তিনি এবং ইভান্স একটি বালিকা প্রত্যাশা করছেন। ২০১১ সালের ৯ই মে ব্রুকের গর্ভপাত হয়েছিল বলে জানা গিয়েছিল। তিনি টুইটারের মাধ্যমে ১লা ফেব্রুয়ারি ২০১৩-এ ঘোষণা করেছিলেন যে, তিনি এবং ইভান্স আলাদা হয়ে গিয়েছেন।
  
  চলচ্চিত্রের তালিকা
  
  টেলিভিশন
  
  তথ্যসূত্র
  
  বহিঃসংযোগ 
  
    
   হার্টে জেকে এবং কেলি 
   
  
  বিষয়শ্রেণী:ব্রিটিশ টেলিভিশন অভিনেত্রী
  বিষয়শ্রেণী:২১শ শতাব্দীর ইংরেজ অভিনেত্রী
  বিষয়শ্রেণী:২০শ শতাব্দীর ইংরেজ অভিনেত্রী
  বিষয়শ্রেণী:গ্ল্যামার মডেল
  বিষয়শ্রেণী:ইংরেজ টেলিভিশন উপস্থাপক
  বিষয়শ্রেণী:ইংরেজ চলচ্চিত্র অভিনেত্রী
  বিষয়শ্রেণী:ইংরেজ নারী মডেল
  বিষয়শ্রেণী:জীবিত ব্যক্তি
  বিষয়শ্রেণী:১৯৭৯-এ জন্ম
title: কেলি ব্রুক